Správa zo zahraničnej pracovnej cesty

1.  Účastníci ZPC:
Ing. Ľubomír Bilský – vedúci odboru transferu technológií (Aj)
-	CVTI SR, Lamačská cesta 8/A, 811 04 Bratislava

2.  Zahraničná pracovná cesta:
Názov podujatia: 17. mezinárodní sympozium INOVACE 2010
Miesto konania: Český svaz vědeckotechnických společností, Novotného lávka 5, Praha 1, Česká republika
Termín konania: 30.11.2010. 
Organizátor podujatia: Asociace inovačního podnikání ČR v spolupráci s Ministerstvem školství, mládeže a tělovýchovy ČR, Ministerstvem průmyslu a obchodu ČR.
Účel cesty: Účasť na medzinárodnom sympóziu INOVACE 2010 s cieľom nadviazania nových kontaktov a získania informácií a skúseností pre účely implementácie národného projektu CVTI SR – Národná infraštruktúra pre podporu transferu technológií na Slovensku - NITT SK (ďalej len „NITT SK“). Prezentácia aktivít CVTI SR v oblasti podpory výskumu, vývoja, inovácií a transferu technológií so zameraním na predstavenie projektu NITT SK.
Financovanie: Výdavky na cestu budú refundované z prostriedkov národného projektu NITT SK. 

3.  Rámcový program pobytu:
Účasť na plenárnej sekcii 17. medzinárodného sympózia INOVACE 2010, s podtitulom Reforma systému výzkumu, vývoje a inovací v ČR, mezinárodní spolupráce. Účasť na vernisáži výstavnej časti. Podujatie bolo organizované v rámci TÝDNE VÝZKUMU, VÝVOJE A INOVACÍ V ČR. 

4.  Stručný priebeh rokovaní, resp.  študijného pobytu:
Na podujatí so svojimi príspevkami ohľadne podpory výskumu, vývoja a inovácií vystúpili zástupcovia nasledovných organizácií:
-	Asociace inovačního podnikání ČR
-	Technologická agentura ČR
-	CzechInvest
-	BIC Brno
-	Technologické centrum AV ČR
-	Sekretariát EUREKA
-	Běloruský inovační fond
-	CVTI SR
Program úvodného dňa INOVACE 2010 pokračoval na Novotného lávce 5 Vernisážou výstavnej časti spojenej s krstom CD ROM Technologický profil ČR, verze 11 a krstom publikácie Inovace a technologie v rozvoji regionů.

Podrobný záznam z priebehu konferencie vrátane PPT prezentácií je k dispozícii na http://www.aipcr.cz/inovace-2010-zavery-30-11-2010.asp 

5.  Odporúčané závery:
Pokračovať v aktívnej spolupráci s  Asociací inovačního podnikání ČR ako i nadviazanie spolupráce s predstaviteľmi ďalších organizácií zastúpených na sympóziu, s cieľom výmeny skúseností a získania inšpirácie na základe podporných mechanizmov v oblasti výskumu, vývoja, inovácií a transferu technológií v ČR. Získané poznatky a kontakty využiť v rámci implementácie národného projektu NITT SK. 

6.   Prehľad prinesenej dokumentácie a miesto jej uloženia
-	Periodikum Inovační podnikáni a transfer technologií (3 a 4 / 2010)
-	Publikácia Inovační podnikání
-	Zoznam vystavovateľov INOVACE 2010
-	CD ROM Pruvodce systémem veřejné podpory výzkumu, vývoje a inovací v České republice
Dokumentácia je archivovaná v Odbore transferu technológií CVTI SR.

7.   Osobitne vyhodnotený očakávaný prínos ZPC
Získanie prehľadu o podporných mechanizmoch výskumu, vývoja a inovácií v Českej republike. Prehĺbenie existujúcich a nadviazanie nových, zaujímavých a pre ďalšiu implementáciu projektu NITT SK užitočných kontaktov so zástupcami partnerských organizácií v ČR.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na intranete CVTI SR. Získané poznatky budú taktiež ďalej priamo tlmočené kolegom podieľajúcim sa na realizácii aktivít projektu NITT SK.

Súhlasím so zverejnením správy na internete

Správu vypracoval: Ing. Ľubomír BILSKÝ (vedúci odboru TT)
Dátum: 3.12.2010
Správu schválil:  prof. RNDr. Ján Turňa, CSc. (riaditeľ)